เรียนปรึกษาคุณค่ะ เป็นเนื้องอกที่มดลูก ผ่าตัดไปแล้ว แต่พบว่ายังขึ้นมาอีก ทั้งที่นังไม่ถึงปีเกิดจากสาเหตุอะไรคะ แล้วมีอาหารหรือ วิตามิน อาหารเสริมชนิดไหนที่มีผลต่อการเติบโตของเนื้องอกหรือไม่คะ พวกแอลคานิทีน ทานได้มั้ยคะ ขอบค่ะ
สวัสดีค่ะ งาน,เนื้องอกที่มดลูก เกิดจากการเจริญเติบโตของเซลล์กล้ามเนื้อมดลูกที่ผิดปกติเกิดได้ทั้งด้านนอกผนังมดลูก อยู่ในเนื้อมดลูกหรืออยู่ในโพรงมดลูก เนื้องอกส่วนใหญ่จะเป็นก้อนเนิ้อธรรมดา ส่วนน้อยมากที่จะกลายเป็นมะเร็งสาเหตุการเกิดเนื้องอกนั้นไม่ชัดเจน แต่สันนิษฐานว่าอาจเกิดจากพันธุกรรมเป็นส่วนหนึ่ง นอกจากนั้น พบว่ามีความสัมพันธ์กับฮอร์โมนเอสโตรเจนจึงมักเกิดเนื้องอกในวัยเจริญพันธ์ุ (อายุ 20-50 ปี) โดยพบได้ถึง 1 ใน 3 ของผู้หญิงวัยเจริญพันธุ์ แต่เมื่อเข้าสู่วัยหมดประจำเดือนแล้ว ก้อนเนื้อก็มักจะฝ่อตัวเล็กลงไปเอง เพราะระดับฮอร์โมนเอสโตรเจนในร่างกายจะค่อยๆ ลดลงไปค่ะหากเพิ่งผ่าตัดก้อนเนื้องอกมดลูกไป ต่อมาตรวจพบอีก ก็ให้ติดตามขนาดของก้อนเนื้อ หากมีขนาดที่ไม่ใหญ่ เช่น ไม่เกิน 5 เซนติเมตร และไม่มีอาการ คือ ปวดท้องประจำเดือนมาก ปริมาณเลือดประจำเดือนมาก ก็ยังไม่ต้องรีบผ่าตัด ให้ตรวจติดตามไปก่อนได้ แต่หากมีขนาดโตขึ้นเร็ว หรือมีอาการดังกล่าวไป หรือลักษณะทางอัลตราซาวด์ สงสัยว่าอาจมะเร็งได้ แพทย์ก็อาจพิจารณาผ่าตัดอีกส่วนการดูแลตนเอง ได้แก่ การไม่ทานยาฮอร์โมนต่างๆ เพราะอาจไปกระตุ้นให้เนื้องอกโตได้ ซึ่งรวมยาสตรี ยาสมุนไพร อาหารเสริมต่างๆ ที่อาจมีฤทธิ์ของฮอร์โมนเพศหญิงค่ะ นอกจากนี้ การเลือกทานเนื้อสัตว์ ที่เลี้ยงโดยไม่ใช้ฮอร์โมนกระตุ้น ก็อาจช่วยลดปัจจัยเสี่ยงได้ค่ะ ส่วนวิตามินหรืออาหารเสริมที่จะช่วยลดการเกิดเนื้องอกนั้นไม่มีค่ะ